CELEX: 32021D1117
Language: hr
Date: 2021-06-28 00:00:00
Title: Odluka Vijeća (EU) 2021/1117 od 28. lipnja 2021. o potpisivanju, u ime Europske unije, i privremenoj primjeni Protokola o provedbi uz Sporazum o partnerstvu u području ribarstva između Gabonske Republikei Europske zajednice (2021.–2026.)

8.7.2021   
               
               
                  HR
               
               
                  Službeni list Europske unije
               
               
                  L 242/3
               
            
         ODLUKA VIJEĆA (EU) 2021/1117
         od 28. lipnja 2021.
         o potpisivanju, u ime Europske unije, i privremenoj primjeni Protokola o provedbi uz Sporazum o partnerstvu u području ribarstva između Gabonske Republikei Europske zajednice (2021.–2026.)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 5.,
         uzimajući u obzir prijedlog Europske komisije,
         budući da:
         
                     (1)
                  
                  
                     Sporazum o partnerstvu u području ribarstva između Gabonske Republike i Europske zajednice (1) (dalje u tekstu „Sporazum”), odobren Uredbom Vijeća (EZ) br. 450/2007 (2), stupio je na snagu 11. lipnja 2007. Protokol kojim se utvrđuju ribolovne mogućnosti i financijski doprinos predviđeni Sporazumom o partnerstvu u području ribarstva između Europske unije i Gabonske Republike (3), potpisan 24. srpnja 2013. (dalje u tekstu „Protokol iz 2013.”), istekao je 23. srpnja 2016.
                  
               
                     (2)
                  
                  
                     Vijeće je 22. listopada 2015. ovlastilo Komisiju za otvaranje pregovora s Gabonskom Republikom (dalje u tekstu „Gabon”) s ciljem sklapanja novog protokola. Ti su pregovori uspješno zaključeni i Protokol o provedbi uz Sporazum o partnerstvu u području ribarstva između Gabonske Republike i Europske zajednice (2021.–2026.) (dalje u tekstu „Protokol”) parafiran je 10. veljače 2021.
                  
               
                     (3)
                  
                  
                     Cilj je Sporazuma i Protokola omogućiti Uniji i Gabonu bliskiju suradnju radi daljnjeg poticanja razvoja održive ribarstvene politike i odgovornog iskorištavanja ribolovnih resursa u gabonskoj ribolovnoj zoni i u Atlantskom oceanu uz istodobno pružanje doprinosa dostojanstvenim uvjetima rada u sektoru ribarstva.
                  
               
                     (4)
                  
                  
                     Protokol bi trebao stupiti na snagu što prije s obzirom na gospodarsku važnost ribolovnih aktivnosti Unije u gabonskoj ribolovnoj zoni i potrebu za što kraćim trajanjem prekida tih aktivnosti nakon isteka Protokola iz 2013.
                  
               
                     (5)
                  
                  
                     Protokol bi trebalo potpisati i privremeno primjenjivati do završetka postupaka potrebnih za njegovo stupanje na snagu,
                  
               DONIJELO JE OVU ODLUKU:
         
            Članak 1.
            Odobrava se potpisivanje u ime Unije Protokola o provedbi uz Sporazum o partnerstvu u području ribarstva između Gabonske Republike i Europske zajednice (2021.–2026.) (dalje u tekstu „Protokol”), podložno sklapanju navedenog Protokola (4).
         
         
            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola u ime Unije.
         
         
            Članak 3.
            Protokol se privremeno primjenjuje od datuma njegova potpisivanja (5) do završetka postupaka potrebnih za njegovo stupanje na snagu.
         
         
            Članak 4.
            Ova Odluka stupa na snagu na dan donošenja.
         
         
            Sastavljeno u Luxembourgu 28. lipnja 2021.
            
               
                  Za Vijeće
               
               
                  Predsjednica
               
               M. do C. ANTUNES
            
         
         
            (1)  SL L 109, 26.4.2007., str. 3.
         
         
            (2)  Uredba Vijeća (EZ) br. 450/2007 od 16. travnja 2007. o sklapanju Sporazuma o partnerstvu u ribarstvu između Gabonske Republike i Europske zajednice (SL L 109, 26.4.2007., str. 1.).
         
            (3)  SL L 250, 20.9.2013., str. 2.
         
         
            (4)  Tekst Protokola objavljen je u SL L 242, 8.7.2021.
         
            (5)  Glavno tajništvo Vijeća objavit će datum od kojeg će se Protokol privremeno primjenjivati u Službenom listu Europske unije.